পর্দামুক্ত সপ্তাহ

**পর্দামুক্ত সপ্তাহ** (পূর্বে **টিভি বন্ধ সপ্তাহ** এবং **ডিজিটাল বিষমুক্তকরণ সপ্তাহ** নামেও পরিচিত ছিল) বলতে একটি সাংবার্ষিক আয়োজনকে বোঝায়, যেখানে বিশ্বজুড়ে শিশু, পরিবার, বিদ্যালয় ও সম্প্রদায়গুলিকে বিভিন্ন যন্ত্রের চিত্র প্রদর্শন পর্দা (স্ক্রিন) বন্ধ করে "জীবন চালু করতে" উৎসাহিত করা হয়। বিনোদনের জন্য টেলিভিশন অনুষ্ঠান বা ভিডিও খেলার মতো পর্দানির্ভর মাধ্যমের উপর নির্ভর না করে এই সপ্তাহে অংশগ্রহণকারীরা বই পড়ে, দিবাস্বপ্ন দেখে, জীবন অন্বেষণ করে, প্রকৃতি উপভোগ করে এবং পরিবার ও বন্ধুদের সাথে সময় কাটায়। এ পর্যন্ত ৩০ কোটিরও বেশি মানুষ এই আয়োজনে অংশ নিয়েছে। প্রতি বছর বহু লক্ষ লক্ষ মানুষ এতে অংশগ্রহণ করে।

২০১০ সালে সেন্টার ফর স্ক্রিন-টাইম অ্যাওয়ারনেস (CSTA, অর্থাৎ "পর্দার সামনে অতিবাহিত সময় সম্পর্কে সচেতনতা কেন্দ্র) পরিষদের অনুরোধে ক্যাম্পেইন ফর আ কমার্শিয়াল-ফ্রি চাইল্ডহুড (CCFC, অর্থাৎ "একটি বিজ্ঞাপনমুক্ত শৈশবের জন্য অভিযান") ১৯৯৪ সাল থেকে পর্দামুক্ত সপ্তাহটির আয়োজন ও পরিচালনা করে আসছে। CCFC একটি নতুন ওয়েবসাইট চালু করেছে এবং পর্দামুক্ত সপ্তাহ ২০১১ এবং তার পরবর্তী সংস্করণগুলির জন্য একটি নতুন আয়োজকের প্রয়োজনীয় সামগ্রী (কিট), তথ্যপত্র (ফ্যাক্টশিট) এবং অন্যান্য উপকরণ তৈরি করেছে। পর্দামুক্ত সপ্তাহ আয়োজকদের প্রয়োজনীয় সামগ্রীটি বিনামূল্যে নামানো (ডাউনলোড) যায়।

## ইতিহাস
১৯৯৪ সালে মার্কিন যুক্তরাষ্ট্রে টিভি-ফ্রি আমেরিকা ও তার প্রতিষ্ঠাতা হেনরি লাবাম প্রথমবারের মত এই পর্দামুক্ত সপ্তাহটির পক্ষে ওকালতি করেছিলেন। এছাড়া অ্যাডবাস্টার্স সাময়িকী ও অন্যান্য সংস্থা এটির পক্ষে প্রচারণা চালায়। টিভি-ফ্রি আমেরিকা এরপর নাম বদলে সেন্টার ফর স্ক্রিন-টাইম আওয়্যারনেস নাম ধারণ করে। সংস্থাটি সবাইকে বৈদ্যুতিন ছবির পর্দাবিশিষ্ট মাধ্যমগুলিকে দায়িত্বশীলভাবে ব্যবহার করে একটি সুস্থ জীবনযাপন করতে ও স্থানীয় সম্প্রদায়ের কর্মকাণ্ডে অংশগ্রহণের জন্য আরও বেশি সময় বের করতে উৎসাহিত করে। এটি ছিল মূলত বিভিন্ন সংগঠনের একটি তৃণমূল জোট। বিশ্বের ৭০টিরও বেশি দেশে এর সদস্যরা ছড়িয়ে ছিল।

২০১০ সালে CCFC টিভি-টার্নঅফ উইক তথা টিভি বন্ধ সপ্তাহের নাম পরিবর্তন করে পর্দামুক্ত সপ্তাহ রাখে। এর কারণ বিনোদন মাধ্যম (এবং বিজ্ঞাপন ) ক্রমবর্ধমানভাবে টেলিভিশনের ঐতিহ্যবাহী  বিজ্ঞাপনগুলির বাইরেও আরও বিভিন্ন ধরনের প্রদর্শন পর্দার (কম্পিউটার, হাতে ধরা ডিভাইস, যেমন মুঠোফোন, ট্যাবলেট, ইত্যাদি) মাধ্যমে প্রচারিত হওয়া শুরু করেছিল। ২০০৮ সালে  অ্যাডবাস্টার্স কম্পিউটার এবং অন্যান্য ডিজিটাল যন্ত্রের ক্রমবর্ধমান প্রাধান্যকে প্রতিফলিত করার জন্য **টিভি বন্ধ সপ্তাহের** নাম পরিবর্তন করে **ডিজিটাল বিষমুক্তকরণ (ডিটক্স) সপ্তাহ** রাখে। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2025)">তথ্যসূত্র প্রয়োজন</span>]]* &#x5D;

## সদস্য ও সমর্থক
এই সংগঠন-জালব্যবস্থার গুরুত্বপূর্ণ সদস্যদের মধ্যে রয়েছে কানাডার অ্যাডবাস্টার্স এবং যুক্তরাজ্যের হোয়াইট ডট (পুরানো টেলিভিশন সেট, বিশেষ করে সাদা-কালো টিভি সেট বন্ধ করার সময় সংক্ষিপ্তভাবে প্রদর্শিত ছোট শ্বেতবর্ণ বিন্দুটির নামানুসারে যার নামকরণ করা হয়েছে)। এ সম্পর্কিত আরেকটি সংস্থা হল আসেসোরেস তেভে লা ফামিলিয়া ইন্তেরনাসিওনাল (), যেটি বৃহৎ স্পেনীয় ভাষাভাষী জনসমষ্টি আছে, এমন দেশগুলিতে কাজ করে। ফ্রান্সে কাস্যর দ্য প্যুব () এই সপ্তাহটির আয়োজন করে। ব্রাজিলে, ইঁস্তিতুতু আলানা *সেমানা সেঁ তেলাশ -*এর পক্ষে প্রচারণা চালায়।

মার্কিন হৃৎ-সংঘ (আমেরিকান হার্ট অ্যাসোসিয়েশন), মার্কিন চিকিৎসা সংঘ (আমেরিকান মেডিকেল অ্যাসোসিয়েশন), বিগ ব্রাদার্স বিগ সিস্টার্স অফ আমেরিকা, ওয়াইএমসিএ এবং অ্যাসোসিয়েশন অফ ওয়ালডর্ফ স্কুলস অফ নর্থ আমেরিকা (এডব্লিউএসএনএ) ও অন্যান্য সমমনা প্রায় সত্তরটিরও বেশি সংগঠন মার্কিন যুক্তরাষ্ট্রে এই আন্দোলনকে সমর্থন করে। ২০০৪ সালে মার্কিন শিশুরোগবিদ্যা পরিষদ (আমেরিকান একাডেমি অফ পেডিয়াট্রিক্স) এক বৃহৎ অংশীদার হিসেবে এতে যোগ দেয়।

## আরও দেখুন
*সংস্কৃতি ব্যাহতকরণ
*ডিজিটাল আসক্ত
*ডিজিটাল বিষমুক্তিকরণ
**[[ফোর আর্গুমেন্টস ফর দি এলিমিনেশন অভ টেলিভিশন]]* 
*টেলিভিশনের ইতিহাস
*যোগাযোগ মাধ্যম মনোবিজ্ঞান
*টেলিভিশনের সামাজিক দিকসমূহ
*টেলিভিশন বিদ্যা

## তথ্যসূত্র

## আরও পড়ুন
* 
* 
* 
* 
* 
* 
* 
*

## বহিঃসংযোগ
*
*বিজ্ঞাপনমুক্ত শৈশবের জন্য প্রচারাভিযান (Campaign for a Commercial-Free Childhood)
*অ্যাডবাস্টার্স মিডিয়া ফাউন্ডেশন (Adbusters Media Foundation)

বিষয়শ্রেণী:মে উদ্‌যাপন
বিষয়শ্রেণী:টেলিভিশন পরিভাষা
বিষয়শ্রেণী:১৯৯৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৯৪-এ প্রতিষ্ঠিত পুনরাবৃত্ত ঘটনা
বিষয়শ্রেণী:টেলিভিশন সংগঠন
বিষয়শ্রেণী:শিশুকল্যাণ সক্রিয়তাবাদ
বিষয়শ্রেণী:সচেতনতা সপ্তাহ
বিষয়শ্রেণী:মার্কিন যুক্তরাষ্ট্রে টেলিভিশনের ইতিহাস